b'\n_START_ARTICLE_\nV\xc3\xa1gar lufthavn\n_START_SECTION_\nHistorie\n_START_PARAGRAPH_\nOpprinnelig var V\xc3\xa1gar lufthavn en milit\xc3\xa6rflyplass som ble bygd av britiske styrker under 2. verdenskrig. Stedet ble valgt hovedsakelig fordi det var vanskelig \xc3\xa5 se fra havet og av eventuelle tyske krigsskip. Det f\xc3\xb8rste flyet landet her i h\xc3\xb8sten 1942._NEWLINE_Etter krigen ble flyplassen forlatt og var ubrukt inntil 1963, da den ble overtatt av det danske luftfartsvesenet, Statens Luftfartsv\xc3\xa6sen. 1. april 1963 ble den gjen\xc3\xa5pnet som sivil lufthavn etter initiativ fra Hugo Fj\xc3\xb8r\xc3\xb0oy og Lars Larsen, fra S\xc3\xb8rv\xc3\xa1gur. Begge jobbet i Icelandair, som startet med flyvninger til Bergen, K\xc3\xb8benhavn og Glasgow med en Douglas DC-3. I 1964 ble Faroe Airways startet med chartrede fly. I 1965 kj\xc3\xb8pte selskapet en DC-3 fra det svenske flyselskapet Linjeflyg. Selskapet gikk konkurs 28. september 1967. De f\xc3\xb8rste \xc3\xa5rene etter dette ble flyplassen bare trafikkert av propellfly, men siden 1977 har den ogs\xc3\xa5 blitt brukt av moderne jetfly.\n_START_SECTION_\nUtvidelser p\xc3\xa5 2000-tallet\n_START_PARAGRAPH_\nI 2002 \xc3\xa5pnet V\xc3\xa1gatunnilin under Vestmannasund, mellom \xc3\xb8yene V\xc3\xa1gar og Streymoy. Tunellen ga en fergefri forbindelse mellom lufthavnen, og resten av F\xc3\xa6r\xc3\xb8yene. Inntil 2004 hadde Maersk Air en rute til K\xc3\xb8benhavn med Boeing 737-500, i konkurrase med Atlantic Airways._NEWLINE_I 2007 overtok F\xc3\xa6r\xc3\xb8yene eierskapet for lufthavnen, men den drives fortsatt av det danske luftfartsvesenet, Statens Luftfartsv\xc3\xa6sen._NEWLINE_I 2011 ble rullebanen forlenget fra 1 250 meter til 1 799 meter, som gjorde at lufthavnen kunne bli benyttet av st\xc3\xb8rre flytyper, med ruter til destinasjoner lengre unna. Arbeidet startet i mai 2010, og den nye rullebanen ble \xc3\xa5pnet 3, desember 2011. Tidligere kunne stort sett bare mindre fly som British Aerospace BAe 146 bruke lufthavnen, men Maersk Air hadde flyvninger med Boeing 737-500 med forsterkede bremser, og dermed var K\xc3\xb8benhavn den destinasjonen som l\xc3\xa5 lengst unna med sine 1300\xc2\xa0km._NEWLINE_I mars 2012 tok Atlantic Airways i bruk Airbus A319 p\xc3\xa5 ruter fra flyplassen og startet sommerruter til Barcelona og Milano. I 2014 ble rutene til Milano og London stanset p\xc3\xa5 grunn av lav ettersp\xc3\xb8rsel. I stedet ble det startet ruter til Mallorca og Aberdeen, der sistnevnte rute n\xc3\xa5 er flyttet til Edinburgh._NEWLINE_17. juni 2014 \xc3\xa5pnet en ny terminal som \xc3\xb8kte passasjerkapasiteten til 250 000 i \xc3\xa5ret.\n_START_SECTION_\nBakketransport\n_START_PARAGRAPH_\nLufthavnen ligger 47\xc2\xa0km fra T\xc3\xb3rshavn og har siden 2002 hatt vegforbindelse gjennom V\xc3\xa1gatunnilin. Det g\xc3\xa5r buss mellom lufthavnen og T\xc3\xb3rshavn ca. 10 ganger i d\xc3\xb8gnet, og som tar om lag en time.'